《十五夜同黎邓欧诸子饮李仲伟席上得星字》
明代·李孙宸

雅会逢秋半，词人共此亭。已怜今夜雨，况是客中听。

天上无流彩，人间亦聚星。当杯念明发，遮莫付沈冥。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。